पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की रोकथाम के लिए दमोह शहर में 7 से 25 मई तक आयोजित किल कोरोना अभियान 3 के अंतर्गत जिला प्रशासन एवं नगर पालिका द्वारा आठ स्थानों को चिन्हित कर कोविड सहायता केंद्र बनाए गए हैं। इन कोविड सहायता केंद्राें में स्वास्थ्य संबंधी संचालन स्वास्थ्य विभाग एवं आवश्यक मूलभूत सुविधाएं नगर पालिका परिषद दमोह द्वारा की जाएंगी। कोविड-19 सहायता केंद्रों का उद्देश्य शीघ्र अति शीघ्र सामान्य लक्षण वाले यथा सर्दी खांसी, गले में खराश, सांस लेने में कठिनाइयां, बदन दर्द के साथ बुखार इत्यादि लक्षण वाले रोगियों की प्राथमिक जांच व परामर्श किया जाना है।
नगर पालिका सीएमओ निशिकांत शुक्ला ने बताया कि कोविड सहायता केंद्र शहर में जिला अस्पताल के सामने मानस भवन में, बड़ापुरा चौराहा के पास हरिजन धर्मशाला में, पलंदी चौराहा के पास जैन स्कूल, तीन गुल्ली के पास अग्रवाल स्कूल, सुभाष कॉलोनी सिविल वार्ड 6 जनसंपर्क कार्यालय की बाजू में आंगनवाड़ी केंद्र, जामा मस्जिद के पास सुभाष स्कूल, केएन कॉलेज सिविल वार्ड 4 तथा बहराम टॉकीज के पास रानी दुर्गावती स्कूल बनाए गए हैं।
उन्होंने बताया कोविड सहायता केंद्रों में नगरपालिका द्वारा पेयजल, बैठक व्यवस्था, फर्नीचर व्यवस्था, सफाई व्यवस्था, सैनिटाइजेशन एवं जागरूकता के लिए बैनर, पोस्टर, मेडिकल वेस्ट कलेक्शन के लिए स्पेशल पीले बैग व डस्टबिन आदि की व्यवस्था की जाएगी। इन सभी केंद्रों पर आने वाले नागरिकों की स्वास्थ्य परीक्षण एवं उनकी जानकारी संकलित किए जाने के लिए मेडिकल स्टाफ नियुक्त रहेगा।उन्होंने सभी नगर वासियों से अपील की है स्थापित कोविड सहायता केंद्रों में प्राथमिक उपचार एवं परामर्श सुविधा का लाभ लेने के लिए अपने नजदीकी केंद्र में पहुंचे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn